Projektas

LIETUVOS KARIUOMENĖS DRAUSMĖS STATUTO PAPILDYMO 21 STRAIPSNIU IR 96 STRAIPSNIO PRIPAŽINIMO NETEKUSIU GALIOS

ĮSTATYMAS

2019 m. d. Nr.

Vilnius

1 straipsnis. Įstatymo papildymas 21 straipsniu

Papildyti Įstatymą 21 straipsniu:

„21 straipsnis. Asmens duomenų tvarkymas

Įgyvendinant šį įstatymą krašto apsaugos sistemos institucijų renkami karių asmens duomenys tvarkomi nacionalinio saugumo ir gynybos tikslais, vadovaujantis Lietuvos Respublikos asmens duomenų, tvarkomų nusikalstamų veikų prevencijos, tyrimo, atskleidimo ar baudžiamojo persekiojimo už jas, bausmių vykdymo arba nacionalinio saugumo ar gynybos tikslais, teisinės apsaugos įstatymu ir Lietuvos Respublikos krašto apsaugos sistemos organizavimo ir karo tarnybos įstatymu.“

2 straipsnis. 96 straipsnio pripažinimas netekusiu galios

Pripažinti netekusiu galios 96 straipsnį.

3 straipsnis. Įstatymo įsigaliojimas

Šis įstatymas įsigalioja 2020 m. sausio 1 d.

Skelbiu šį Lietuvos Respublikos Seimo priimtą įstatymą.

Respublikos Prezidentas